พิษข้อความส่งต่อ EP.2 กางข้อกฎหมาย แชร์อย่างไรไม่ติดคุก?
หลังจากเปิดปฐมบทที่มาของการส่งต่อข้อความลูกโซ่ลวงไปแล้วนั้น สกู๊ปซีรีย์พิษข้อความส่งต่อ ได้เดินทางมาถึงปัจฉิมบทแล้ว วันนี้ ทีมข่าวเฉพาะกิจไทยรัฐออนไลน์ จะพาไปพูดคุยไขข้อข้องใจว่า ข้อความแบบใดที่ส่งได้โดยไม่ผิดกฎหมาย และข้อความแบบใดที่ส่งแล้วผิดกฎหมาย และเจ้าภาพอย่างกระทรวงไอซีทีจะมีวิธีป้องกันปัญหาเรื่องนี้อย่างไร เพื่อไม่ให้ประชาชนตกเป็นเหยื่อของภัยร้ายใกล้มือ หากคุณไม่อยากตกเป็นเหยื่อ ควรอ่านอย่างมีสติ,อะไรส่งต่อแล้วผิด VS อะไรส่งต่อแล้วไม่ผิด,เชื่อว่ายังมีหลายคนที่สงสัยว่า ข้อความใดที่ส่งต่อแล้วไม่ผิดกฎหมาย ส่วนข้อความใดที่ส่งต่อแล้วผิดกฎหมายแน่ๆ วันนี้ ทีมข่าวฯ ได้พูดคุยกับ ,นายไพบูลย์ อมรภิญโญเกียรติ ผู้เชี่ยวชาญด้านกฎหมายคอมพิวเตอร์, โดยนายไพบูลย์ เผยว่า ต้องดูบริบทของข้อความ ถ้าเป็นข้อความเชิญชวน เช่น ส่งต่อพระแล้วจะโชคดี หรือเป็นข้อความอวยพร ถือว่าไม่ผิดกฎหมาย,ขณะที่ หากเป็นข้อความที่มีการสาปแช่ง ใส่ความ เช่น หากไม่ส่งต่อจะมีอันเป็นไป ตามกฎหมายอาญาถือเป็นการข่มขู่ รวมไปถึง ข้อความที่ไม่เป็นความจริง เช่น ดื่มน้ำชนิดนี้จะทำให้หายป่วยจากโรคเบาหวานได้ ถือว่ามีความผิดทั้งกฎหมายอาญา และ ,พ.ร.บ.ว่าด้วยการกระทำผิดเกี่ยวกับคอมพิวเตอร์ พ.ศ.2550, มาตรา 14 ผู้ใดกระทำความผิดที่ระบุไว้ดังต่อไปนี้ ต้องระวางโทษจำคุกไม่เกินห้าปี หรือปรับไม่เกินหนึ่งแสนบาท หรือทั้งจำทั้งปรับ (1) นำเข้าสู่ระบบคอมพิวเตอร์ซึ่งข้อมูลคอมพิวเตอร์ปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ผู้อื่นหรือประชาชน และหากเผยแพร่ส่งต่อผ่านโซเชียลมีเดียก็จะเข้าข่าย (5) เผยแพร่หรือส่งต่อซึ่งข้อมูลคอมพิวเตอร์โดยรู้อยู่แล้วว่าเป็นข้อมูลคอมพิวเตอร์,ก.ไอซีที เน้นประชาสัมพันธ์ให้มีวิจารณญาณก่อนแชร์,ขณะที่ ,นายธนิต ประภาตนันท์ ผู้อำนวยการสำนักป้องกันและปราบปรามการกระทำความผิดทางเทคโนโลยีสารสนเทศ กระทรวงไอซีที, ให้ข้อมูลว่า ตามอำนาจหน้าที่ของกระทรวงไอซีที จะมีกฎหมายควบคุมดูแลเรื่องการส่งข้อมูลคอมพิวเตอร์อันเป็นเท็จหรือทำให้เกิดความเสียหาย คือ พ.ร.บ.ว่าด้วยการกระทำผิดเกี่ยวกับคอมพิวเตอร์ โดยกระทรวงไอซีทีมีหน้าที่ยื่นคำร้องต่อศาล เมื่อศาลพิจารณาว่ามีความผิดตามกฎหมาย ศาลจะสั่งให้ปิดกั้นการเข้าถึงข้อมูลดังกล่าว และส่งเรื่องต่อไปยังเจ้าหน้าที่ตำรวจเพื่อสืบสวนหาตัวผู้กระทำผิดมาดำเนินคดี,นอกจากกฎหมายควบคุมแล้วนั้น กระทรวงไอซีที ยังได้ประชาสัมพันธ์ให้ประชาชนทราบถึงผลเสียของการส่งข้อความเท็จ หรือเป็นผู้สนับสนุน ยินยอม ให้มีข้อมูลดังกล่าวที่เป็นความผิดตามกฎหมาย และสิ่งสำคัญคือ การให้ความรู้ประชาชนให้มีวิจารณญาณในการพินิจพิเคราะห์ข้อมูลที่ได้รับมาจากโซเชียลมีเดียว่าข้อมูลนั้นส่งมาจากใครมีความน่าเชื่อถือเพียงใด และข้อมูลดังกล่าวมีความเป็นไปได้มากน้อยแค่ไหนว่าเป็นเรื่องจริง,สำหรับการค้นหาว่าใครเป็นผู้ส่งข้อความลูกโซ่เป็นคนแรกนั้น กระทรวงไอซีที จะต้องประสานงานไปยังผู้ให้บริการแอพพลิเคชั่น หรือ ทางค่ายมือถือผู้ให้บริการอินเทอร์เน็ต แต่จะค่อนข้างลำบากกว่า เว็บไซต์ลวงที่สามารถเช็กจาก URL ได้อย่างง่ายดาย และทำการปิดกั้นเว็บไซต์นั้นได้ทันท่วงที, นายธนิต กล่าว,ในท้ายที่สุดนี้ บทสรุปของข้อความลูกโซ่ ยังคงไม่มีวันหมดสิ้นไปอย่างง่ายดาย ตราบใดที่มนุษย์ยังไม่มีวิจารณญาณในการเสพข้อมูลข่าวสารบนโลกอินเทอร์เน็ต ก็อาจตกเป็นเหยื่อของข้อความลูกโซ่เหล่านี้ได้ ฉะนั้น สิ่งที่สำคัญที่สุด ควรจะคิดและเช็กข้อมูลก่อนที่จะแชร์ต่อให้แก่คนอื่นๆ แม้ว่าบุคคลที่ส่งมาให้นั้น เป็นคนใกล้ตัวของคุณเองก็ตาม.
ข้อความแบบใดที่ส่งได้โดยไม่ผิดกฎหมาย และข้อความแบบใดที่ส่งแล้วผิดกฎหมาย ขณะที่ จะป้องกันอย่างไร เพื่อไม่ให้ประชาชนตกเป็นเหยื่อของภัยร้ายใกล้มือ หากคุณไม่อยากตกเป็นเหยื่อ ควรอ่านอย่างมีสติ
ข้อความส่งต่อ,ข้อความลูกโซ่,จดหมายลูกโซ่,ทีมข่าวเฉพาะกิจไทยรัฐออนไลน์,ข้อความส่งต่อ เฟซ,ข้อความส่งต่อ ไลน์,การส่งต่อข้อความ เฟซบุ๊ก,ส่งต่อข้อความ,ส่งต่อให้ครบ 20 คน,ข้อความ ลูกโซ่,ข่าว,ข่าวทั่วไทย,สกู๊ปไทยรัฐ,ไทยรัฐออนไลน์